amfiktyoner
Store norske leksikon,Historie,Verdens historie og samtidshistorie,Europa,Den greske antikken
Amfiktyoner var stammeforbund i det gamle Hellas, der utsendinger fra flere folkestammer kom sammen ved en helligdom til bestemt tid til en religiøs fest og rådslagning om fellesanliggender, vern om helligdommen og så videre.
Det mest kjente amfiktyoni var det som ble samlet om Apollons tempel i Delfi til de pythiske leker. Disse amfiktyoner overholdt visse folkerettslige grunnsetninger overfor hverandre. Det deltok 12 stammer, blant annet dorere, jonere, boiotiere og foker, som holdt to årlige forsamlinger, høst og vår; hver stamme hadde to stemmer. Ble felte dommer ikke adlydt, kunne amfiktyonene beslutte en hellig krig, for eksempel rundt 355 fvt. mot Fokis.Amfiktyoner ble omtalt så sent som år 200 evt. Les mer i Store norske leksikon den greske antikken den greske antikkens historie pythiske leker orakelet i Delfi